FCSB - FC Arges (duminică, ora 21:30 , Digi Sport 1 )

Simona Halep - Garbine Muguruza (duminică, ora 13:00, Digi Sport 1)

Mircea Rednic a semnat partea sa din actele pentru reziliere a înţelegerii care urma să expire pe 30 iunie. Tehnicianul urmează să plece în această seară în Belgia şi a mandatat-o pe fiica sa, Luana, care este şi reprezentanta sa, să încheie conturile cu Dinamo.

"Am trecut pe la Săftica să-mi iau nişte bagaje, iar diseară voi pleca din România. Partea mea de acte pentru rezilierea contractului cu Dinamo am semnat-o. Fiica mea, Luana, care mă reprezintă a fost cu actele de conducerea clubului şi le-a depus. Ce sens mai avea să ne şi întâlnim?", a declarat Mircea Rednic pentru Digi Sport.

În acest timp, conducerea lui Dinamo nu a stat cu mâinile în sân şi s-a reorientat repede. Mai multe nume au fost pe lista grupării din Ştefan cel Mare, însă Ionuţ Negoiţă a ajuns la un acord cu Ioan Andone. "Fălcosul" i-a înştiinţat pe şefii roş-albilor că nu-şi va pune semnătura pe contract până când nu vor fi încheiate conturile cu Mircea Rednic. Având în vedere că lucrurile s-au clarificat în privinţa "Puriului", este de aşteptat ca Andone să semneze cu Dinamo în cel mai scurt timp.

Recunoscut ca un dinamovist cu ştate vechi, "Fălcosul" a mai pregătit gruparea din Ştefan cel Mare în două rânduri: 2003-2005 şi 2010-2011. Andone a câștigat până acum eventul cu două formații diferite, cu Dinamo (2004) și CFR Cluj (2008), fiind unul dintre puținii antrenori români care au reușit această performanță.

Andone, unul dintre cei mai apreciaţi şi cei mai iubiţi dinamovişti din era modernă, a evoluat în tricoul alb-roşu în perioada 1983-1990. "Fălcosul" a pregătit-o pe Dinamo de două ori şi a reuşit să câştige un titlu, 3 cupe şi o Supercupă. În cariera de antrenor, Ioan Andone le-a pregătit pe Sportul Studenţesc, "U" Cluj, Petrolul, Farul Constanţa, FC Braşov, FC Bihor Oradea, Dinamo, Omonia Nicosia, CFR Cluj, Al-Ettifaq, Al-Ahli, CSKA Sofia, Rapid, Astana, Apollon Limassol şi Aktobe (până în octombrie 2015). Mircea Rednic și Ioan Andone au fost colegi la Corvinul Hunedoara (1976-1979 la juniori, 1980-1983 la seniori), apoi la Dinamo (1983-1990) și la echipa națională.

Palmaresul lui Ioan Andone, ca antrenor:

Dinamo București

Titlul: 2003-04

Cupa României: 2002-03, 2003-04, 2004-05

Supercupa României: 2005

CFR Cluj

Titlul: 2007-08, 2011–12

Cupa României: 2007-08

Etichete:

,

,

,

,